CELEX: 32020R0581
Language: ro
Date: 2020-04-27 00:00:00
Title: Regulamentul de punere în aplicare (UE) 2020/581 al Comisiei din 27 aprilie 2020 de modificare a Regulamentului de punere în aplicare (UE) 2018/659 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee (Text cu relevanță pentru SEE)

28.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 133/52
               
            
         REGULAMENTUL DE PUNERE ÎN APLICARE (UE) 2020/581 AL COMISIEI
         din 27 aprilie 2020
         de modificare a Regulamentului de punere în aplicare (UE) 2018/659 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (3),
         având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4), articolul 13 alineatul (2), articolul 16 și articolul 19 litera (b),
         întrucât:
         
                     (1)
                  
                  
                     Regulamentul de punere în aplicare (UE) 2018/659 al Comisiei (3) stabilește condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee. El stabilește lista cu țări terțe din care statele membre pot să autorizeze intrarea în Uniune a ecvideelor și a materialului seminal, a ovulelor și a embrionilor de animale din speciile de ecvine și precizează condițiile de sănătate animală și de certificare veterinară pentru respectivele intrări.
                  
               
                     (2)
                  
                  
                     Directiva 2009/156/CE stabilește cerințele de sănătate animală care reglementează importurile de ecvidee în Uniune. Ea prevede că importurile în Uniune de ecvidee se autorizează numai dacă provin din țări terțe sau din părți ale teritoriilor acestora care sunt indemne de morvă (Burgholderia mallei) timp de cel puțin șase luni.
                  
               
                     (3)
                  
                  
                     La 25 decembrie 2019, Turcia a notificat, prin intermediul Sistemului de notificare a bolilor animalelor, un caz de morvă, confirmat la 4 decembrie 2019, la un cal de pe insula Büyükada, provincia Istanbul, Turcia. Este necesar ca intrarea în Uniune a ecvideelor și a materialului germinativ de ecvidee, provenite din Turcia, să fie suspendată pentru o perioadă de cel puțin 6 luni. Prin urmare, este necesar să se modifice rubrica referitoare la Turcia din anexa I la Regulamentul de punere în aplicare (UE) 2018/659.
                  
               
                     (4)
                  
                  
                     O nouă ligă de sărituri peste obstacole a fost stabilită în Emiratele Arabe Unite sub auspiciile Fédération Equestre Internationale („FEI”), care include testele de calificare la Cupa mondială de sărituri peste obstacole. Pe baza garanțiilor în materie de sănătate animală furnizate de Emiratele Arabe Unite, este justificată adăugarea seriei de competiții de sărituri peste obstacole ale Ligii internaționale de sărituri peste obstacole din Emiratele Arabe Unite la lista evenimentelor pentru care este autorizată reintrarea în Uniune după un export temporar de mai puțin de 90 de zile. Prin urmare, este necesar să se modifice modelul de certificat de sănătate și modelul de declarație prevăzut în partea 2 secțiunea B capitolul 1 din anexa II la Regulamentul de punere în aplicare (UE) 2018/659.
                  
               
                     (5)
                  
                  
                     Prin urmare, este necesar ca Regulamentul de punere în aplicare (UE) 2018/659 să fie modificat în consecință.
                  
               
                     (6)
                  
                  
                     Pentru a se evita un impact negativ asupra comerțului, este necesar să se prevadă o perioadă de tranziție până la 31 octombrie 2020, în cursul căreia se acceptă certificatele de sănătate animală eliberate în conformitate cu Regulamentul de punere în aplicare (UE) 2018/659, astfel cum a fost modificat prin Regulamentul de punere în aplicare (UE) 2019/2147 (4), cu condiția ca ele să fie eliberate înainte de 21 octombrie 2020.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentului de punere în aplicare (UE) 2018/659 se modifică după cum urmează:
            
                        1.
                     
                     
                        În anexa I, rubrica referitoare la Turcia se modifică în conformitate cu anexa I la prezentul regulament.
                     
                  
                        2.
                     
                     
                        În anexa II, capitolul 1 din secțiunea B a părții 2 se înlocuiește cu textul din anexa II la prezentul regulament.
                     
                  
         
            Articolul 2
            Până la 31 octombrie 2020, statele membre autorizează reintroducerea în Uniune a cailor înregistrați însoțiți de certificatul de sănătate animală relevant întocmit în conformitate cu modelele de certificate de sănătate stabilite în partea 2 a secțiunii B din capitolul 1 al anexei II la Regulamentul de punere în aplicare (UE) 2018/659, astfel cum au fost modificate prin Regulamentul de punere în aplicare (UE) 2019/2147, cu condiția ca certificatul de sănătate animală să fie emis înainte de 21 octombrie 2020.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 aprilie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 14.9.1992, p. 54.
         
            (2)  JO L 192, 23.7.2010, p. 1.
         
            (3)  Regulamentul de punere în aplicare (UE) 2018/659 al Comisiei din 12 aprilie 2018 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee (JO L 110, 30.4.2018, p. 1).
         
            (4)  Regulamentul de punere în aplicare (UE) 2019/2147 al Comisiei din 28 noiembrie 2019 de modificare și de rectificare a Regulamentului de punere în aplicare (UE) 2018/659 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee (JO L 325, 16.12.2019, p. 99).
      
      
         
            ANEXA I
            În anexa I la Regulamentul de punere în aplicare (UE) 2018/659, în lista țărilor terțe și a părților din teritoriile țărilor terțe din care introducerea în Uniune a transporturilor de ecvidee și de material seminal, de ovule și de embrioni de ecvidee este autorizată, rubrica pentru Turcia se înlocuiește cu următorul text:
            
               
                           „TR
                        
                        
                           Turcia
                        
                        
                           TR-0
                        
                        
                           Întreaga țară
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           Provinciile Ankara, Edirne, Istanbul, Izmir, Kirklareli și Tekirdag
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
      
      
         
            ANEXA II
            În secțiunea B a părții 2 din anexa II la Regulamentul de punere în aplicare (UE) 2018/659, capitolul 1 se înlocuiește cu următorul text:
            
               „Capitolul 1
               
               Model de certificat de sănătate și model de declarație aplicabile reintroducerii în Uniune a cailor înregistrați pentru competiții după export temporar pentru o perioadă de cel mult 90 de zile pentru a participa la evenimente ecvestre organizate sub auspiciile Fédération Equestre Internationale (FEI)
               [Eveniment-test în pregătirea Jocurilor Olimpice, a Jocurilor Paraolimpice, a Jocurilor Ecvestre Mondiale/a Campionatelor mondiale, a Jocurilor Ecvestre Asiatice, a Jocurilor Ecvestre Americane (inclusiv a Jocurilor Panamericane, a Jocurilor din America de Sud, a Jocurilor din America Centrală și zona Caraibilor), a Endurance World Cup din Emiratele Arabe Unite și a LG Global Champions Tour, Liga internațională de sărituri peste obstacole din Emiratele Arabe Unite]